google/wiki40b huggingface dataset:
שרון מרק

שרון (קינן) מרק (נולדה ב־8 באוקטובר 1977), מייסדת ויו"ר תנועת "הלביאות" (בפוליטיקה המקומית) המורכבת כולה מנשים תושבות העיר וסגנית ראש העיר אשדוד.

קורות חייה

מרק נולדה לרחל ואלי קינן, היא התחנכה בתיכון מקיף ג' באשדוד ובשנת 1995 התגייסה לצבא ושירתה במשרד הביטחון עד שחרורה בשנת 1997. בשנת 2002, סיימה את לימודי התואר הראשון (B.ED) ותעודת הוראה במכללת אחווה ובשנת 2005, סיימה את מסלול התואר השני (M.A) בבית הספר לחינוך של אוניברסיטת תל אביב. בשנת 2009, החלה את לימודיה לקראת הדוקטורט (Ph.D.) בבית הספר פורטר ללימודי הסביבה שבאוניברסיטת תל אביב. בשנת 2015, סיימה לימודי תעודה הכשרת דירקטוריות - באוניברסיטת בר-אילן.
משנת 2001 ועד שנת 2005, הייתה מרק לעוזרת רכזת חינוך והסברה באיגוד ערים לאיכות הסביבה אשדוד וחבל יבנה ומשנת 2005 ועד שנת 2014, ניהלה את תחום המיחזור ברשויות האיגוד וליוותה את פעילות החינוך הסביבתי.
בשנת 2012, הקימה את הבלוג הסביבתי בנושא איכות הסביבה "הדבר הירוק הבא".
בין השנים 2014–2015 שימשה כעורכת משנה בכתב העת ״אקולוגיה וסביבה״, כתב עת למדע ולמדיניות הסביבה מבית האגודה הישראלית לאקולוגיה ומדעי הסביבה.
בשנת 2016, ניהלה את ״המעבדה לחדשנות וקיימות למניעת אובדן מזון״ בארגון TNS Israel.
בשנת 2018, הצליחה הרשימה לשריין שני מושבים במועצת העיר אשדוד והייתה לרשימה הנשית הראשונה בארץ אשר הצליחה להתברג למערכת שלטונית בישראל. עוד באותה שנה, נחתם הסכם קואליציוני עם סיעתו של ראש העיר ד"ר יחיאל לסרי, בו נבחרה מרק לכהן כסגנית ראש העיר הראשונה בעיר אשדוד, מחזיקת תיק החינוך במשותף עם ראש העיר ומחזיקת תיק פיתוח התעשייה והתעסוקה וכיו"ר ועדת איכות הסביבה.

פעילות אקדמית

משנת 2016, מרצה מרק בחוג להוראת המדעים במכללה האקדמית אחוה בקורסי קיימות, תזונה ובריאות, ומשאבי טבע. בשנת 2017, הקימה את מרכז המחקר לקיימות במכללת אחווה וכיהנה כראש המרכז לקיימות במכללת אחווה. עוד באותה שנה, התמנתה ליו"ר ועדת כנס הקיימות השנתי של המכללה האקדמית אחוה "עכשיו מחר – אתגרי קיימות במרחב העירוני והכפרי".
בשנת 2018, התמנתה ליו"ר ועדת כנס הקיימות השנתי השני של המכללה האקדמית אחוה "עכשיו או שהעולם לא”.
החל משנת 2017 ועד 2019 מרצה ומפתחת מרק את קורס ״כלכלת משק האנרגיה״ ובמקביל ריכזה את מסלול האנרגיה - במכללה להנדסה SCE ע"ש סמי שמעון בקמפוס אשדוד.

תרומתה לקהילה ולעיר אשדוד

יו״ר ומייסדת ״פורום המאה לקידום המצוינות״ משנת 2012 - פורום עצמאי וא-פוליטי של תושבי אשדוד בעלי תואר שלישי, שנועד לקדם השכלה גבוהה והנגשת המדע בעיר אשדוד.
נציגת ציבור בוועדת איכות הסביבה של עיריית אשדוד בשנים 2013–2017.
בנובמבר 2017, הקימה את "קהילת השוות של אשדוד והסביבה" הקהילה מיועדת לנשים מגיל 18 ופועלת כדי לחבר בין נשים למקום בו הן גרות, לצקת מחדש תוכן למונח "קהילה", לפוגג בדידות ולסייע לעסקים קטנים ובינוניים מקומיים להתחבר לקהילה ולצמוח יחד.
בשנת 2017, הקימה את שדולת ההורים של אשדוד" (האחות הצעירה של שדולת ההורים בתל אביב), שנועדה לחזק את קול ההורים והמשפחות בקרב נותני השירותים העירוניים ומקבלי ההחלטות.
בשנת 2018, הקימה את ״קהילת הלביאות של אשדוד״ אשר מהווה את הציר החברתי המקביל לפעילות הפוליטית של ״הלביאות״.

חיים אישיים

מרק מתגוררת באשדוד, היא נשואה לשי ולהם ארבעה ילדים
Come Away with Me

תוכן

Come Away with Me הוא אלבום פופ אקוסטי של ג'ונס בליווי נגני ג'אז: קווין ברייט, ביל פריזל, אדם לוי, אדם רוג'רס, וטוני שר בגיטרה; סאם יהל באורגן; ג'ני שיינמן בכינור; רוב ברגר באקורדיון; בריאן בלייד, דן רייזר, וקני וולסן על התופים. ג'ונס כתבה את שיר הנושא. הגיטריסט ג'סי האריס כתב את הלהיט "Don't Know Why". האלבום כולל גרסאות כיסוי של "The Nearness of You" של הוגי קרמייקל ו-"Cold, Cold Heart" של האנק ויליאמס.
Come Away with Me משלב בלוז, ג'אז, ומוזיקת פולק. בובי דוד, מבקר ב-All About Jazz כותב כי למרות סטנדרטי הג'אז שבאלבום, ייתכן והטהרנים והאקדמאים "יכחישו את קבלות הג'אז של ג'ונס בשל אינפוזיית הפולק שבאלבום".

ביצועים 

בארצות הברית, Come Away with Me יצא ישירות למספר 139 בבילבורד 200 לפני שטיפס למספר 1 בינואר 2003, כמעט שנה אחרי שהוא יצא. בסך הכל, האלבום נשאר בבילבורד 200 למשך 164 שבועות. על אף שיצא בתקופה של פיראטיות גבוהה של מוזיקה, ומכירות אלבומים היו בירידה, האלבום הוסמך כפלטינה על ידי איגוד תעשיית ההקלטות של אמריקה (RIAA) ב-22 באוגוסט 2002, ואז נמכר במעל לעשרה מיליון עותקים עד תחילת 2005, וב-15 בפברואר 2005 הוסמך כיהלום על ידי RIAA. נכון למרץ 2016, האלבום נמכר ביותר מ 11 מיליון עותקים בארצות הברית, מה שהופך אותו לאלבום מספר 11 הנמכר ביותר בעידן של Nielsen SoundScan. נכון לאוקטובר 2016 האלבום נמכר ביותר מ-27 מיליון עותקים ברחבי העולם.
בגרמניה, האלבום יצא במקום מספר 37 במצעד האלבומים. הוא נשאר במצעד למשך 141 שבועות והגיע למספר 2 בשבוע ה-37, ונשאר שם למשך ארבעה שבועות. Come Away with Me נמכר ב-750,000 עותקים, והגיע לססטוס 5× זהב, מה שהפך את האלבום למצליח ביותר של ג'ונס בגרמניה, ואחד האלבומים המצליחים בהיסטוריה של המצעד הגרמני.

פרסים והכרה

האלבום זכה בפרסי גראמי לאלבום של השנה, לאלבום הפופ הווקאלי הטוב ביותר, ולאלבום המהונדס הטוב ביותר (שאינו קלאסי). השיר "Don't Know Why" זכה בפרס שיר השנה, תקליט השנה, וביצוע הפופ הווקאלי הטוב ביותר של זמרת.
למרות שמחתה על ההצלחה שלה בפרסי הגראמי, ג'ונס הרגישה רע שלקחה את כל הפרסים. בראיון ל"60 דקות", היא אמרה לקייטי קוריק, "הרגשתי כאילו הלכתי למסיבת יום הולדת של מישהו אחר, ואכלתי את כל העוגה. בלי שאף אחד אחר יקבל חתיכה."
"רולינג סטון" דירג את Come Away with Me כמספר 54 ברשימת 100 האלבומים הטובים ביותר של העשור.
ג'ין

ג'ין (באנגלית: Gin) הוא משקה אלכוהולי חסר צבע ממשפחת המשקאות הלבנים המופק באמצעות התססה וזיקוק של דגנים.
אין יודעים בוודאות מי יצר לראשונה את הג'ין (בדומה למרבית המשקאות האלכוהוליים), אך יש המשערים כי נוצר לראשונה על ידי הרופא והמדען (כימאי, פיזיולוג ואנטומאי) פרנסיסקוס סילביוס מהולנד אשר חיפש אחר תרופה לטיפול בהפרעות תפקוד הכליות. הג'ין הוא פיתוח של משקה הולנדי עתיק יומין בשם "חנייבר" או "ינייבר" (ערער), אשר טעמו העיקרי הוא כטעם הערער, ממנו מופק המשקה. עדיין ניתן להשיג חנייבר בבקבוקי חרס מסורתיים, כולל בישראל. השם "ג'ין" הוא שיבוש אנגלי של השם ההולנדי "חנייבר".
הג'ין נחשב משקה "קשה" לשתייה, מתוקף היותו בעל חוזק אלכוהולי גבוה מאוד מחד ובעל טעם יבש מאוד מאידך, ולכן נדיר מאוד לראות אנשים השותים אותו "נקי" (כלומר לא מעורבב עם אף נוזל אחר), בניגוד למשקאות חריפים אחרים דוגמת טקילה וודקה.

יצור המשקה

ג'ין מבוסס על דגנים, ומזוקק בזיקוק דודי כפול. לאחר מכן בגלל טעמו התפל של המשקה המתקבל מוסיפים תבלינים: בראשם הערער, אשר מעניק למשקה את טעמו הייחודי, ובנוסף גם כוסברה, לענה, אירוס פלורנטיני, קינמון ועוד.
לאחר מכן מדולל הג'ין במים ומבוקבק לבקבוקים.

קוקטיילים

מרטיני וגיבסון הם קוקטיילים מבוססי ג'ין בתוספת ורמוט.
לובומבאשי

היסטוריה

הבלגים ייסדו את העיר Élisabethville (גם Elizabethville בצרפתית, או Elisabethstad בגרמנית) ב-1910. העיר החלה לשגשג עם התפתחות תעשיית כריית נחושת באזור.
פעולות הכרייה במכרות הנחושת ב-Élisabethville הופסקו בעקבות שביתה בדצמבר 1941, על מנת למחות על העבודה הקשה שתבע המשטר הבלגי מהאוכלסייה המקומית.
הבלגים הקימו את "אוניברסיטת Élisabethville" בין השנים 1954–1955 (כיום נקראת "אוניברסיטת לובומבאשי"). בתקופת הבחירות העירוניות בדצמבר 1957, רוב אנשי העיר נתנו קולם לתנועת ה- Nationalist Alliance de Bakongo (בתרגום חופשי: "תנועת הברית הלאומנית של קונגו"), שדרשה עצמאות באופן מיידי מהמשטר הבלגי.
העיר שימשה כבירה וכמרכז המסחרי של המדינה העצמאית קצרת הימים קטנגה, שבתוך קונגו, במהלך מלחמת האזרחים הקונגולזית בין השנים 1960–1963. הפוליטיקאי הקונגולזי Moise Tshombe הצהיר על עצמאות קטנגה ביולי 1960. מנהיגים קונגולזים עצרו והאשימו אותו באשמת בגידה באפריל 1961. עם זאת, הוא הסכים לפרק את וועדת היועצים שלו ואת הכוחות הצבאיים שהיו ברשותו, בתמורה לשחרורו. הוא חזר לעיר, ארגן כוחות בשנית והחל להילחם מחדש. כוחות או"ם נעו לקטנגה והשתלטו על העיר בדצמבר 1961, תחת מנדט כבד במדינה הקטנה.
מובוטו ססה סקו לבסוף לקח את השלטון וקבע שם חדש ל-Élisabethville; "לובומבאשי". כמו כן, בשנת 1972 שמה של קטנגה שונה ל"שאבה".
קונגו נכנסה למלחמת אזרחים נוספת בשנות ה-90. מורדים מארגון "הברית של הכוחות הדמוקרטים לשחרור קונגו" כבשו את לובומבאשי באפריל, 1997. מנהיגם, Laurent-Désiré Kabila, הכריז על עצמו מתוך לובומבאשי כנשיא הרפובליקה הדמוקרטית של קונגו ב-17 במאי 1997, לאחר שמובוטו ססה סקו ברח לקינשאסה.
כאשר Laurent-Désiré Kabila החליט להרכיב פרלמנט, ב-1999, התקבלה החלטה להתקין את הפרלמנט בלובומבאשי, כדי לחזק את האחדות השברירית במדינה. הפרלמנט הותקן בבניין ששימש בעבר את האספה הלאומית של קטנגה בשנות ה-60. לובומבאשי הייתה לבירת הרפובליקה הדמוקרטית של קונגו בין השנים 1999–2003, עד להעברת כל המוסדות המרכזיים של המדינה לעיר קינשאסה.

ממשל

בין השנים 2000–2006, Floribert Kaseba Makunko שימש כראש עיריית לובומבאשי. מאוחר יותר, בשנת 2006, הוא נבחר לאספה הלאומית של הרפובליקה הדמקוטרית של קונגו.

תרבות וכלכלה

לובומבאשי משמשת כמרכז מסחרי לאומי חשוב. בעיר קיימים מפעלי טקסטיל, דפוס, לבנים מוצרי מזון ומשקאות וכריית נחושת.

גאוגרפיה

לובומבאשי נמצאת בסביבות 1000 מטר מעל פני הים. נהר Kafue זורם ליד העיר ולאורך הגבול עם זמביה וממשיך דרך חלקים של זמביה לעבר נהר זמבזי.

רכבת

לובומבאשי שוכנת במרכז של קווי רכבת, המחברים אותה לערים: Ilebo, Kindu, Sakania ו-Kolwezi. עם זאת, בשל פיקוח לקוי של המסילות ושל תשתיות קווי הרכבת, מצבם רעוע ולא מאוד אמין.

תעופה

בעיר שוכן נמל התעופה הבינלאומי של לובומבאשי. כתוצאה מכך, העיר משמשת כמרכז הפצה ותובלה של חומרים מן המפעלים בעיר הכוללים מינרלים, נחושת, אבץ ופחם.

תיירות

בעיר קיימות שלל אטרקציות כגון: גן בוטני, גן חיות, מבשלה, את האזור הארכאולוגי של העיר ואת המוזיאון הלאומי של לובומבאשי. בעיר גם שוכנת אוניברסיטת לובומבאשי, שכוללת ספרייה.
להציל את מארק וואטני

הפקה

צילומי הסרט בוצעו במהלך שלושה וחצי חודשים באולפני קורדה בהונגריה, לצורך תפאורת נופי מאדים בוצעו צילומים בוואדי רם שבירדן בו אבני חול אדומות.
נאס"א סייעה ליוצרי הסרט בשיווקו ובייעוץ טכני על מנת לשוות לו אמינות. היא אישרה ליוצרי הסרט לעשות שימוש נרחב בלוגו שלה, הקרינה את הסרט לצוות תחנת החלל הבינלאומית וכן לצוות נבחר של אסטרונאוטים ומדענים במרכז החלל ג'ונסון ובמרכז החלל קנדי. באתרה התייחסה נאס"א לטכנולוגיות שהוצגו בסרט והשוותה אותן לטכנולוגיות הקיימות בהן עושה שימוש. סמוך ליציאת הסרט לאקרנים, הודיעה נאס"א כי נמצאו עדויות לקיום של מים זורמים על פני המאדים.
הקרנת הבכורה של הסרט התקיימה ב-11 בספטמבר 2015 במסגרת פסטיבל הסרטים הבינלאומי בטורונטו.

ביקורת

הסרט זכה לביקורות חיוביות מצד הצופים ומצד מבקרי הקולנוע. באתר ביקורות הסרטים Rotten Tomatoes קיבל הסרט דירוג "טריות" של 94% מכלל הצופים ומהמבקרים. אן הורנדיי מהוושינגטון פוסט העניקה לסרט 3.5 כוכבים מ-4 וציינה שהסרט מספק דוגמה מלהיבה ומרעננת כיצד מדע יכול להיות "מגניב". ג'ו מורגנשטרן מהוול סטריט ג'ורנל ציין שמה שכל כך מרגש בסרט הוא שבראש ובראשונה זהו סרט על מה זה להיות אנושי. הוא הוסיף שגם ידיעת קו העלילה הכללי לא תכין את הצופה למגוון ולמורכבות יוצאת הדופן של חגיגת המדע הבדיוני המוצגת בסרט.
בישראל ציינו מבקרי הקולנוע לשלילה את בחירת מפיצי הסרט המקומיים לתרגום שמו בצורה שנבחרה, כנראה ברמיזה לסרט קודם של דיימון, "להציל את טוראי ריאן".
הסרט זכה בפרס גלובוס הזהב לסרט הטוב ביותר - קומדיה או מוזיקלי ומאט דיימון זכה בפרס גלובוס הזהב לשחקן הטוב ביותר ורידלי סקוט היה מועמד לפרס הבמאי הטוב ביותר. הסרט היה מועמד ל-7 פרסי אוסקר בקטגוריות הסרט הטוב ביותר, השחקן הראשי הטוב ביותר, התסריט המעובד הטוב ביותר, הסאונד הטוב ביותר, עריכת הסאונד הטובה ביותר, העיצוב הטוב ביותר והאפקטים הטובים ביותר ולא זכה באף קטגוריה. כמו כן היה מועמד לשישה פרסי באפט"א בקטגוריות הבמאי, השחקן הראשי, הסאונד, עיצוב ההפקה, אפקטים חזותיים והעריכה הטובה ביותר, אך לא זכה באף קטגוריה.

הכנסות

בסוף השבוע הראשון להקרנתו הכניס הסרט כ-54 מיליון דולר ברחבי ארצות הברית ועוד כ-45 מיליון דולר ברחבי העולם. בכך היה לסרט עם ההכנסות הגבוהות ביותר לסוף השבוע הראשון להקרנה במהלך חודש אוקטובר לאחר הסרט כוח משיכה מ-2013. סך הכל הכניס הסרט כ-630 מיליון דולר ברחבי העולם.
מייק לורנס

מייקל סטיבן (מייק) לורנס (באנגלית: Michael Steven (Mike) Lawrence; ‏נולד ב־28 במאי 1940) הוא מומחה ברידג' אמריקאי: שחקן, תאורטיקן, מורה וכותב ספרים. זכה פעמיים באליפות העולם ופעמים רבות בתחרויות חשובות בארצות הברית. לורנס כתב מספר רב של ספרים על ברידג'. ללורנס לא היה שותף קבוע לאורך מספר שנים רב, אבל בין שותפיו למשך שנתיים או יותר היו כמה מהשחקנים הבולטים בארצות הברית: סטנסבי, בוב האמן, בלומנטל, אדי קנטר, וייצ'סל ומתיו גרנווטר.

ביוגרפיה

לורנס  ילידסן פרנסיסקו שבקליפורניה, התחיל לשחק ברידג' כאשר היה סטודנט לכימיה באוניברסיטת קליפורניה. כתוצאה מהתפוצצות שגרם בטעות במהלך ניסוי נפצע בידו, ובמשך שלושה שבועות לא היה מסוגל לכתוב. כתוצאה מכך נאלץ לדחות את המבחנים הסופיים של לימודיו. בתקופת הביניים התחיל לשחק ברידג', שהפך לעיסוקו העיקרי. בשנת 1968 הוזמן על ידי אירה קורן להשתתף בקבוצת הברידג' Dallas Aces. שותפו בקבוצה זו היה בובי גולדמן. לורנס וגולדמן שיחקו בשיטת 2 על 1 מחייבת למשחק מלא ( 2/1 game forcing). לאחר שזכו במספר תחרויות חשובות בארצות הברית בשנים 1970 ו 1971 זכו באליפות העולם לאחר תקופה ארוכה בה זכתה הקבוצה הכחולה. בשנת 1973 עזב את קבוצת ה Dallas Aces. בהשפעתו של אירה כהן התחיל ללמד ברידג' ולכתוב ספרי ברידג', חרף התנגדותו לעשות זאת. לורנס כתב יותר מ 20 ספרי ברידג'. הוא זכה מספר פעמים לפרס של ספר השנה בברידג' (book-of-the-year awards). מיק לורנס תרם רבות לפיתוח שיטת 2 על 1 מחייבת למשחק מלא. 
 מיק לורנס נוסע בתדירות גבוהה ללמד ברידג' בארצות אחרות. בנוסף לכך פיתח תוכנות ללימוד ברידג' ביחד עם
Fred Gitelman.
 לורנס נשוי לקרין.

ספרים שכתב

הייחוד של ספרי הברידג' הרבים שכתב מיק לורנס, הוא בכך, שהם נוגעים גם בהיבטים ובנושאים שספרי ברידג' אחרים אינם נוגעים.
יחסי אל סלוודור–שווייץ

סקירה כללית

היחסים הדיפלומטיים שבין הקונפדרציה ההלווטית לבין הרפובליקה של אל סלוודור הם יחסים דיפלומטיים מלאים. ב-1913 פתחה שווייץ לראשונה קונסוליה בסן סלבדור, בירת אל סלוודור, ששודרגה לדרג הקונסוליה הכללית ב-1959 ולדרג השגרירות ב-1968. ב-1979 סגרה שווייץ את השגרירות לאחר רצח הממונה על היחסים. סוכנות קונסולרית נפתחה במקום במדינה ב-1982. ב-1997 הסוכנות שודרגה לדרג קונסוליית כבוד כללית. בנוסף לקונסוליה בסן סלבדור, האמינה שווייץ את שגרירותה שבסן חוסה, בירת קוסטה ריקה, על אל סלוודור.
אל סלוודור ושווייץ חתמו על מגוון הסכמים דיפלומטיים בהם הסכם הגנה וקידום השקעות הדדיות.
על פי מפקד האוכלוסין של סוף שנת 2018, 433 שווייצרים חיו באל סלוודור. הסחר שבין המדינות הוא סחר יחסית גדול ביחס לגודל המדינה. הסחר הכולל בשנת 2018 בין שתי המדינות הוערך בשווי של 16.4 מיליון פרנקים שווייצרים. מהם 14 מיליון ייצוא שווייצרי לאל סלוודור ו-2.4 מיליון ייבוא שווייצרי מאל סלוודור.
נוזל מגנטי

נוזל מגנטי הוא נוזל שנהפך מקוטב מאוד בנוכחות שדה מגנטי. נוזל מגנטי הוא תרחיף של חלקיקים פרומגנטיים זעירים בגודל ננומטרי של תחמוצות ברזל (ראו: מגנטיט או המטיט) אשר מורחפים במים או בממס אורגני המכיל חומרים פעילי שטח. חומרים אלו אשר מצפים את החלקיקים מונעים מהם להיצמד זה לזה כתוצאה מכוחות ואן דר ואלס או בשל משיכה חשמלית. מה שיוצר מעין "קוצים" בנוזל וגורם לו להיראות מיוחד ויוצא דופן.
למרות שמה של התמיסה 'נוזל מגנטי', תרחיף זה איננו מגנט והתמיסה היא בעלת תכונות פרהמגנטיות. דהיינו, החלקיקים אינם נושאי קוטביות קבועה (אינם 'מגנטיים') ובהיעדר שדה מגנטי משמעותי התמיסה תהיה הומוגנית.
וטנייה מובייל

שינוי מיתוג

בנובמבר 2018 החברה החליפה מיתוג ל-ooredoo, מפעילה סלולרית מקטאר.
מחסור בוויטמין B12

התמודדות עם המחלה

אנשים שאינם צורכים מאכלים שמכילים ויטמין B₁₂ כמו צמחוניים או טבעוניים מומלץ להם להשלים את המחסור של B12 ולפנות לדיאטנית.
חולים שאובחנו במחסור כרוני בוויטמין B₁₂ יצטרכו לעבור בדיקות דם תקופתיות ולאכול מזון שעשיר בוויטמין B₁₂.
קשישים צריכים להקפיד על תזונה עשירה בוויטמין B₁₂ ועל עריכת בדיקות תקופתיות. במקרה ומופיעים תסמינים שרומזים על מחסור בוויטמין B₁₂ כמו דיכאון, עייפות, בלבול וירידה בזיכרון צריך לפנות לבדיקה רפואית.
פרשת שמות

גזירות פרעה

תחילת הפרשה מקשרת לסיומו של ספר בראשית ומסכמת את שמות בני ישראל שירדו למצרים. עם ישראל, המכונה כך לראשונה על ידי פרעה, מזוהה בעיני המצרים כסיכון פוטנציאלי ועל כן מחליטים המצרים לדכא אותו במספר דרכים - שעבוד פיזי ובניית "ערי מסכנות" ובהמשך ציווי על המתת כל הזכרים הנולדים. המיילדות המופקדות על ביצוע המשימה אינן מצייתות לציווי זה, ומצילות את הילדים. בעקבות מעשי המיילדות, מסופר כי ה' גמל להן טובה "ויעש להן בתים".
פרעה מרחיב את הציווי ומורה אותו לכל המצרים: "כל הבן היילוד היאורה תשליכוהו". על רקע הציווי הנ"ל, מספרת הפרשה על זוג עבריים משבט לוי הנישאים ומביאים לעולם בן זכר. אם הילד חוששת להשאירו בביתה, בונה לו תיבה ומניחה אותו בתוך התיבה ביאור.

חייו של משה

בת פרעה מוצאת את התיבה ביאור בה הונח הילד, קוראת לו "משה", לוקחת אותו לביתה ומגדלת אותו בארמון פרעה. כשמשה גדל הוא יוצא לפגוש את בני עמו המשועבדים לפרעה. הוא מתערב בשני סכסוכים אלימים ומציל את הנרדפים, ועקב כך נאלץ לברוח לארץ מדין.
על הבאר במדין הוא מסייע לבנותיו של יתרו, ובעקבות כך גר בביתו ונושא את אחת מבנותיו, צפורה. למשה נולדים שני בנים, גרשם ואליעזר.

הסנה הבוער והחזרה למצרים

באחת הפעמים שמשה רועה את צאן יתרו הוא מגיע להר סיני ורואה שם סנה בוער באש. אלוהים מדבר אל משה מתוך הסנה, מודיע לו שהחליט לגאול את עם ישראל ולהביאם לארץ ישראל, (ארץ כנען) ומטיל על משה את הנהגת העם. משה מנהל משא ומתן ארוך עם אלוהים ומעלה בעיות רבות שעשויות להפריע לו במשימה זו.
בין היתר, מנסה משה לסרב לשליחות בתואנה כי הוא "ערל שפתיים", אולם ה' מעמיד לצידו את אחיו אהרן כ"נביא" (לפי רש"י: מתורגמן). כמו כן, אלוהים מצייד את משה באותות ובמופתים שיעזרו לו לשכנע את העם ואת פרעה בדבריו, וכן מגלה לו את שמותיו המיוחדים. 
משה לוקח את אשתו ואת בניו בדרך חזרה למצרים. בדרך מתרחש אירוע בלתי מוסבר: "ויפגשהו ה' ויבקש המיתו". צפורה מלה את בנה, ובעקבות מעשה זה סרה סכנת המוות, וצפורה מכריזה: "חתן דמים למולות".

משה ואהרון מתעמתים עם פרעה

משה נפגש עם אהרן במצרים ושניהם באים לפני פרעה ותובעים בשם ה': "שלח את עמי". פרעה מסרב ומקשה את תנאי השעבוד של בני ישראל. הם מצדם מתלוננים למשה שבואו רק הרע את המצב, והוא קובל לפני אלוהים. בפסוק החותם את הפרשה, עונה אלוהים למשה: 
וַיֹּאמֶר ה' אֶל מֹשֶׁה עַתָּה תִרְאֶה אֲשֶׁר אֶעֱשֶׂה לְפַרְעֹה כִּי בְיָד חֲזָקָה יְשַׁלְּחֵם וּבְיָד חֲזָקָה יְגָרְשֵׁם מֵאַרְצוֹ.
הודאס

יהודי הודאס

יהודים החלו להתיישב בכפר במחצית השנייה של המאה ה-19, הקהילה היהודית הייתה כפופה לקהילת מטסלקה, אך היו לה מבני ציבור משלה, ביניהם בית כנסת ובית עלמין. וברבות הימים אף הוקמה ישיבה במקום אותה ייסד הרב אהרון ישעיה פיש.
בשנת 1941 נלקחו גברים צעירים מהקהילה לעבודות שירות, ובשנת 1944 לאחר כניסת הגרמנים להונגריה, הועברו כל יהודי הכפר לגטו במטסלקה ומשם נשלחו במאי למחנה ההשמדה באושוויץ.
הניצולים שחזרו לאחר מלחמת העולם השנייה לא נותרו במקום.
המודל לשילוב שוויוני במוזיקה

המודל לשילוב שוויוני במוזיקה הינו מודל הפעלה למקהלה משולבת בה שרים יחד זמרים עם וללא מוגבלות שכלית.

רקע והסבר המודל

המודל פותח בשנת 2015 על ידי המוזיקאי והיזם החברתי אורי שחר, ככלי מקצועי להיכרות בין אנשים עם וללא מוגבלות שכלית.
המודל הוא למעשה תרגום התפיסה של שוויון זכויות לפרקטיקה, באמצעות הפעלת מקהלה משולבת, באופן שתתקיים עבור אנשים עם וללא מוגבלות, הזדמנות שווה לעשייה מוזיקלית תחת מדדים משותפים להצלחה. 
להבדיל ממקהלה משָלבת שמאפשרת לאדם עם מוגבלות "להתארח" או להשתלב בפעילות רגילה, למקהלה משוּלבת יש מאפיינים ועקרונות אחרים. המקהלה המשולבת כוללת מספר זמרים דומה משתי הקבוצות (עם וללא מוגבלות), שתי הקבוצות משלמות את אותו סכום למפעיל החוג, המפגש הנו בלתי אמצעי ואינו מבוסס מתנדבים וישנם מדדים משותפים להצלחה ורף מקצועי-חברתי גבוה ובלתי מתפשר.

יתרונות תחום הפנאי בשילוב

פעילות פנאי מבוססת על בחירה חופשית ועוסקת בחוזקות שלנו ולכן היא המתאימה ביותר לשילוב חברתי. אף אחד לא נרשם לפעילות פנאי בתחום שהוא לא אוהב, המדדים להצלחה בפעילות נקבעים על ידי המשתתפים ולא על ידי הגוף או המוסד המפעיל (בשונה ממקום עבודה או קורס אקדמי), ההשתתפות איננה חובה וניתן להתאים את הפעילות לצרכים וליכולות של כלל המשתתפים. מרכיבים האלה הם מרכיבים טבעיים בשילוב המתקיימים בצורה מיטבית בתחום הפנאי.

היבטים חברתיים בשילוב שוויוני

הזכות להזדמנות שווה- המודל מבחין בין הרעיון לשוויון זכויות לבין "רעיון ההזדמנות השווה", כמתווה לחשיבה מנחה לשילוב אנשים עם מוגבלות שכלית. המודל מתייחס למילה "שווה", במובן אפשור ההזדמנות להצלחה בפעילות ולא לאפשור הפעילות כתחום. במילים אחרות, המודל נותן הזדמנות שווה לשוויון זכויות.
אחריות חברתית- באופן בלתי מודע, לוקחת הקהילה הרחבה את תפקיד "המדריך/ המתנדב/המטפל" ומהצד השני ברירת המחדל של אנשים עם מוגבלות שכלית היא להיות בתפקיד "המודרך/ הנתרם/ המטופל". המודל מציע את הצוות המקצועי כגורם היחידי להחזקת הקבוצה ובכך לאפשר לכל הזמרים מרחב שוויוני לעשייה.
היכרות טבעית כמרכיב עיקרי בשילוב חברתי- המודל רואה בהיכרות טבעית בין שני אנשים מרכיב עיקרי בשילוב חברתי.
הזכות להצלחה והזכות לאכזבה, שוות-  תפיסה הרואה באנשים עם מוגבלות שכלית קבוצה "חלשה", מבטלת מראש את האפשרות לחוויית חיים מלאה עבורם, הכוללת באופן טבעי גם תחושות חסר בצד הצלחה ושמחה. בהיעדר האפשרות להתמודדות, נמנע התהליך להתפתחות אישית ולמיצוי עצמי. המודל מציע כלים חדשים לאינטראקציה, המבוססים על תיווך החוויה הנורמטיבית על כל רבדיה, באופן שיקל על המשתתפים להתמודד עמה ולא למנוע אותה מראש.
סטנדרטיזציה גבוהה כאמצעי להעברת המסר-  תוצרים איכותיים כגון הופעות, הקלטות וקליפים, מעלים את המודעות לקשר הישיר בין מידת ההשקעה בפעילות המקצועית, להצלחה בתהליך השילוב החברתי. צוות מיומן, הגברה מתאימה, ציוד איכותי וכדומה, יתרמו להעברת מסר זה.

במה שונה מקהלה משולבת ממקהלה רגילה

מקהלה משולבת היא לא אדפטציה של מקהלה שאינה משולבת. המטרות והמדדים שלה להצלחה שונים, לא בגלל שהיא לא יכולה להגיע להישגים מוזיקליים, אלא בגלל שיש בה תוכן נוסף, חברתי, שמקדם שילוב והיכרות בין קבוצות בחברה. יש לה זהות עצמית משלה שמציעה מוצר פנאי שיש בו צורך לכלל האוכלוסייה - פנאי חברתי מקדם היכרות ושילוב אנשים עם מאפיינים חברתיים שונים, שאינו מקדש הישגיות כמדד עיקרי להצלחה אלא עוסק בחיבור טבעי בין בני אדם על בסיס החוזקות והיכולות שלהם.
נועם שער

ביוגרפיה

שער התגייס ב-1991 לצה"ל במסגרת העתודה האקדמית וסיים תואר ראשון בהנדסת חשמל מהטכניון ב-1995. כמו כן הוא בעל תואר שני במנהל עסקים מאוניברסיטת תל אביב. הוא שירת ביחידה 8200 של אגף המודיעין. במהלך שירותו ביחידה זכה ב-2008 בפרס ביטחון ישראל. ב-2012 מונה לראש זירה בחטיבת ההפעלה המבצעית. בשנת 2014 מונה למפקד מרכז ביחידה 8200. ביוני 2016 מונה למפקדה של חטיבת ההגנה בסב"ר. הוא סיים את תפקידו בינואר 2019.
סטפן ססנון

ראשית הקריירה

ססנון התחיל את הקריירה שלו בראקי דה ל'אטלנטיק מליגת העל הבנינית. אחרי עונה אחת בקבוצה הבוגרת, ססנון חתם בקרטיי הצרפתית. את הופעת הבכורה שלו במועדון ערך במשחק הפתיחה של העונה נגד סטאד ריימס בו הפסידה קרטיי 2-1. ב-14 בינואר 2005 הבקיע את שער הבכורה שלו במועדון בניצחון 0-3 נגד גואונון.

לה מאן

ב-19 במאי 2006 חתם בלה מאן ל-3 שנים מליגת העל. הוא ערך את הופעת הבכורה שלו בתיקו 2-2 נגד טרואה. ב-4 בנובמבר 2006 ספג כרטיס אדום במהלך המשחק נגד אוסר. שבועיים לאחר מכן, הבקיע את שער הבכורה שלו בלה מאן בתיקו 1-1 נגד סטאד רן.

פריז סן ז'רמן

בקיץ 2008 ססנון חתם בפריז סן-ז'רמן. ב-16 באוגוסט 2008 ערך את הופעת הבכורה שלו בקבוצה בניצחון 0-1 נגד בורדו. משחק לאחר מכן הבקיע את שער הבכורה שלו בקבוצה בתיקו 1-1 נגד סושו. בחודש דצמבר נבחר לשחקן החודש בליגה.
בקיץ 2009 ססנון עורר עניין בקרב קבוצות בפרמייר ליג, אך בסופו של דבר האריך את חוזהו בפריז. בעונת 2010/2011 ססנון התקשה לקבל דקות משחק, ובינואר 2011 עזב את המועדון.
ב-29 בינואר 2011 ססנון חתם בסנדרלנד ל-3 וחצי שנים תמורת 6 מיליון פאונד. ב-1 בפברואר ערך את הופעת הבכורה שלו בסנדרלנד במשחק הליגה נגד צ'לסי.
ב-8 בפברואר 2012 הבקיע את שער הניצחון בדקה ה-113 במשחק נגד ארסנל במסגרת הסיבוב הרביעי של גביע ה-FA. ב-4 במרץ 2012 הורחק במשחק הליגה נגד ניוקאסל יונייטד לאחר ששלח מרפק לעברו של צ'ייק טיוטה. בסיום עונת 2011/2012 ססנון נבחר לשחק העונה של סנדרלנד.
ב-30 באוגוסט 2012 ססנון חתם על חוזה חדש במועדון עד 2015.

וסט ברומיץ' אלביון

ב-2 בספטמבר 2013 ססנון חתם בוסט ברומיץ' אלביון תמורת 6 מיליון פאונד, ובכך הפך לשחקן היקר בתולדות המועדון. ב-21 בספטמבר הבקיע את שער הבכורה שלו במועדון בניצחון 0-3 נגד סנדרלנד, קבוצתו הקודמת. ב-15 במרץ 2014 הבקיע בניצחון 1-2 נגד סוונסי סיטי שהיה הניצחון הראשון שרשם פפה מל, מאמנו החדש.

מונפלייה

ב-26 בספטמבר 2016 ססנון חזר לצרפת כאשר חתם במונפלייה לשנתיים.

קריירה בינלאומית

ססנון ערך את הופעת הבכורה שלו בנבחרת בנין ב-6 ביוני 2004 בהפסד 1-2 לקמרון במסגרת מוקדמות מונדיאל 2006. ססנון השתתף עם הנבחרת בגביע אפריקה לאומות בשנים 2008 ו-2010.
AMC (רשת טלוויזיה)

היסטוריה

כאשר Rainbow הוקמה ב-1980, היא כללה את ערוץ בראבו ואת SportsChannel New York (כיום MSG Plus). כאשר SportsChannel התרחבו על ידי הוספת רשתות טלוויזיה אזוריות, הן גם הפכו להיות חלק מ-Rainbow. כאשר SportsChannel התמזגו לתוך Fox Sports Net, כל הרשתות, למעט SportsChannel New York (אשר שינתה את שמה ל-Fox Sports NY), נמכרו בהדרגה. Fox Sports NY הפכה ל-MSG Media ולאחר מכן ל- MSG Plus.
Rainbow הקימה במקור את ערוץ פלייבוי ב-1982, כמיזם משותף עם פלייבוי. Cabelvision מכרה בהמשך את חלקה בחזרה לפלייבוי.
ב-1988, Cabelvision מיזגה את רשת הכבלים שלה עם NBC, ונתנה 50% מהבעלות ב-Rainbow ל-NBC. באמצעות סדרה של עסקות, הנתח הבעלות של NBC הופחת סופו של דבר. ב-2002, Cabelvision מכרה את הבעלות על ערוץ בראבו ל-NBC וכחלק מהעסקה, NBC ויתרו על 20% מהבעלות שלהם ב-Rainbow .
בשנת 2005, שקלה Cabelvision לבצע ספין-אוף ל-Rainbow, חברת הבת שעסקה בתוכן, ולהפוך את עסקי הליבה שלה בכבלים לפרטיים, לבסוף Cabelvision חזרה בה מביצוע התוכנית. ב-2006 עלתה תוכנית חדשה למכירת כל Cabelvision והפיכתה מחברה ציבורית לחברה פרטית, כולל Rainbow.
ב-10 במרץ 2011, הכריזה Cabelvision כי Rainbow תפוצל מ-Cabelvision ותהפוך לחברה ציבורית עצמאית בשם AMC Networks, ובכך יהפכו את Cabelvision את עסקי הליבה שלהם לפרטיים.